  Туспуктэм: udmurt.ru Майя Бывальцева Удмуртиысь нюлэсъёсын пӧйшуръёсты сюдон интыос радъяло. «Сиськонниос» шуркынмонысен южтолэзёзь ужало. Со сярысь элькун тӧролэн но кивалтэтлэн пресс-службазы ивортӥз. Инкуазь узырлыкъёсъя но инкуазез утёнъя министерствоысь ӧнерчиос гужем ӵоже турын, веникъёс, тысё юос но сылал дасяло. Ар ӵоже кормушкаосы 400 тонна пала пӧртэм сиёнъёс но 40 тонна сылал тыро. Элькунын 2 сюрс 700 пала сылал сюдон интыос радъямын. 1-тӥ шуркынмонлы отчы 36,4 тонна сылал тыремын ни Со сяна, Удмуртиын пыдгижыё пойшуръёслы шуыса бусыосы чабей, сезьы но кӧжы кизьыло. Со трос лымыё тол дыръя бадӟым юрттэт луэ. 2022-тӥ арын 66 бусыос озьы киземын, оглом 68,5 гектар мында. Озьы ик араз кык пол, южтолэзе – оштолэзе но сӥзьыл кынтон азьын, кионъёс, ӟичыос, енотовидной пуныос пӧлын урмон висёнлэсь вакцинаци нуо. Таяз арын 600 сюрс пала доза вакцина тыризы. Тегъёс: пӧйшуръёс Тол нюлэс Удмуртия  